400/2020

Útdráttur

Kært var ákvæði í dómi héraðsdóms þar sem vísað var frá dómi kröfu A um bætur úr hendi Í vegna varanlegs miska samkvæmt 4. gr. skaðabótalaga nr. 50/1993 og þjáninga samkvæmt 3. gr. laganna. Landsréttur staðfesti þá niðurstöðu hins kærða dóms að vísa frá héraðsdómi kröfu A um þjáningabætur. Landsréttur tók fram að krafa um bætur fyrir varanlegan miska samkvæmt 4. gr. skaðabótalaga fæli í sér annað sakarefni en krafa um bætur samkvæmt 26. gr. laganna. Af þeirri ástæðu stæðu ákvæði 1. og 2. mgr. 116. gr. laga nr. 91/1991 um meðferð einkamála því ekki í vegi að A gæti sótt bætur úr hendi Í samkvæmt 4. gr. skaðabótalaga þótt honum hefðu áður verið dæmdar bætur samkvæmt 26. gr. laganna. Var ákvæði hins kærða dóms um frávísun á kröfu A um bætur fyrir varanlegan miska fellt úr gildi.

Úrskurður Landsréttar

Landsréttardómararnir A-kk-nf E. J-kk-nf, H-kvk-nf Þ-kvk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1 Sóknaraðili skaut málinu til Landsréttar með kæru 24. júní 2020. Greinargerð varnaraðila barst réttinum 8. júlí 2020. Kært er ákvæði í dómi Héraðsdóms Reykjavíkur 22. júní 2020 í málinu nr. E[…]/2018 þar sem vísað var frá dómi kröfu sóknaraðila um bætur úr hendi varnaraðila vegna varanlegs miska og þjáningabóta. Kæruheimild er í clið 2. mgr. 143. gr. laga nr. 91/1991 um meðferð einkamála.

2 Sóknaraðili krefst þess að ákvæði hins kærða héraðsdóms um frávísun á kröfum sóknaraðila um bætur vegna varanlegs miska og þjáningabóta verði fellt úr gildi og lagt fyrir héraðsdóm að taka framangreindar kröfur til efnismeðferðar. Þá krefst hann kærumálskostnaðar án tillits til gjafsóknar sem honum hefur verið veitt.

3 Varnaraðili krefst staðfestingar á ákvæði hins kærða héraðsdóms um frávísun á kröfum sóknaraðila um bætur vegna varanlegs miska og þjáningabóta. Þá krefst hann kærumálskostnaðar.

Niðurstaða

4 Með hinum kærða héraðsdómi var vísað frá dómi kröfum sóknaraðila um bætur vegna þjáninga samkvæmt 3. gr. skaðabótalaga nr. 50/1993 og varanlegs miska samkvæmt 4. gr. sömu laga.

5 Með vísan til forsendna hins kærða dóms verður staðfest ákvæði hans um að vísa frá dómi kröfu sóknaraðila um þjáningabætur samkvæmt 3. gr. skaðabótalaga.

6 Bætur fyrir varanlegan miska samkvæmt 4. gr. skaðabótalaga eru ákveðnar á grundvelli afleiðinga tjóns frá læknisfræðilegu sjónarmiði. Bætur fyrir varanlegan miska taka því til varanlegs ófjárhagslegs tjóns. Bætur samkvæmt 1. mgr. 26. gr. skaðabótalaga, eins og ákvæðinu var breytt með 13. gr. laga nr. 37/1999, er heimilt að dæma úr hendi þess sem af ásetningi eða stórfelldu gáleysi veldur líkamstjóni eða ber ábyrgð á ólögmætri meingerð gegn frelsi, friði, æru eða persónu annars manns.

7 Krafa um bætur fyrir varanlegan miska samkvæmt 4. gr. skaðabótalaga felur í sér annað sakarefni en krafa um bætur samkvæmt 26. gr. laganna. Af þeirri ástæðu standa ákvæði 1. og 2. mgr. 116. gr. laga nr. 91/1991 því ekki í vegi að sóknaraðili geti sótt bætur úr hendi varnaraðila samkvæmt 4. gr. skaðabótalaga þótt honum hafi áður verið dæmdar bætur samkvæmt 26. gr. laganna. Verður ákvæði hins kærða dóms um frávísun á kröfu sóknaraðila um bætur fyrir varanlegan miska samkvæmt 4. gr. skaðabótalaga því fellt úr gildi og lagt fyrir héraðsdóm að taka þennan kröfulið til efnislegrar úrlausnar.

8 Rétt er að kærumálskostnaður falli niður.

9 Gjafsóknarkostnaður sóknaraðila fyrir Landsrétti greiðist úr ríkissjóði, þar með talin málflutningsþóknun lögmanns hans sem ákveðin eins og í úrskurðarorði greinir.

Úrskurðarorð:

Ákvæði hins kærða dóms um frávísun á kröfu sóknaraðila, A, um þjáningabætur úr hendi varnaraðila, íslenska ríkisins, samkvæmt 3. gr. skaðabótalaga nr. 50/1993, er staðfest.

Ákvæði hins kærða dóms um frávísun á kröfu sóknaraðila um bætur úr hendi varnaraðila fyrir varanlegan miska samkvæmt 4. gr. skaðabótalaga, er fellt úr gildi og lagt fyrir héraðsdóm að taka þann þátt málsins til efnismeðferðar.

Kærumálskostnaður fellur niður. Allur gjafsóknarkostnaður varnaraðila fyrir Landsrétti greiðist úr ríkissjóði, þar með talin málflutningsþóknun lögmanns hans, E-kk-ef G-kk-ef S-kk-ef, 350.000 krónur.